b'\n_START_ARTICLE_\nDeadvlei\n_START_PARAGRAPH_\nDeadvlei je kotanja z belo glino v bli\xc5\xbeini bolj znanih solin Sossusvlei v narodnem parku Namib - Naukluft v Namibiji. Deadvlei ali Dead Vlei pomeni "mrtvo mo\xc4\x8dvirje" (angle\xc5\xa1ko dead \xe2\x80\x93 mrtev in afrikansko vlei \xe2\x80\x93 jezero ali mo\xc4\x8dvirje v dolini med sipinami), izvirno afrikansko ime je domnevno Dooie Vlei. Ime nekateri nepravilno prevajajo v "mrtva dolina"; vlei ni dolina (afrikansko je dolina vallei). [1] Kotanja je posu\xc5\xa1en vlei._NEWLINE_Deadvlei je obdan z najvi\xc5\xa1jimi pe\xc5\xa1\xc4\x8denimi sipinami na svetu, visoke so od 300 do 400 metrov (imenujejo se Big Daddy ali Crazy Dune), le\xc5\xbeijo na terasi iz pe\xc5\xa1\xc4\x8denjaka._NEWLINE_Glinasta kotanja je nastala po de\xc5\xbeevju, ko je reka Tsauchab poplavljala in ustvarjala za\xc4\x8dasne plitve bazene. Obilje vode je omogo\xc4\x8dalo, da so rasla drevesa kameljega trna (Vachellia erioloba). Ko se je podnebje spremenilo, je obmo\xc4\x8dje prizadela su\xc5\xa1a in pe\xc5\xa1\xc4\x8dene sipine so vdrle v kotanjo, ki je ustavila reko._NEWLINE_Drevesa so umrla, ker ni bilo ve\xc4\x8d dovolj vode za pre\xc5\xbeivetje. Ostali sta salsola in bu\xc4\x8da nara, ki sta prilagojeni za pre\xc5\xbeivetje z jutranjo meglico in zelo redkimi padavinami. Preostala drevesa, za katera verjamejo, da so umrla pred 600 ali 700 leti, so zdaj \xc4\x8drna, ker jih je o\xc5\xbegalo mo\xc4\x8dno sonce.   \xc4\x8ceprav niso okamnela, se les ne razgradi, ker je tako suho. _NEWLINE_Leta 2000 so deloma tukaj posneli psihotriler Celica (The Cell), v katerem igra Jennifer Lopez._NEWLINE_Bollywoodski film Ghajini je bil tukaj posnet leta 2008.'